APSTIPRINĀTS

Ķekavas novada pašvaldības

Iepirkumu komisijas sēdē

2011.gada 10.oktobrī

(protokols Nr.24)

**IEPIRKUMA NOLIKUMS**

**„Oglekļa dioksīda emisiju samazināšana Ķekavas PII „Ieviņa”, Ķekavas novadā”**

Iepirkuma identifikācijas

Nr. ĶND/2011/36

Ķekavas pagasts, Ķekavas novads, 2011

**VISPĀRĪGĀ INFORMĀCIJA**

**Iepirkuma identifikācijas numurs.**

1. Iepirkuma idenfikācijas numurs - ĶND/2011/36

**Ziņas par pasūtītāju**

2. Pasūtītājs - Ķekavas novada pašvaldība, vienotais reģistrācijas numurs 90000048491,

* juridiskā adrese: Gaismas iela 19 k-9, Ķekava, Ķekavas pagasts, Ķekavas novads, LV-2123
* Tālrunis 67935803, fakss 67935819
* Bankas rekvizīti: Konts: LV34 TREL 9801 4178 00800, Valsts kase
* Kontaktpersonas: par iepirkuma dokumentāciju – Līga Blate, tel. 67936636, e-pasts: [liga.blate@kekava.lv](mailto:liga.blate@kekava.lv), par projektu – Jānis Ruško, tel. 67847154, e-pasts: janis.rusko@kekava.lv.

**Iepirkuma priekšmets**

3. Iepirkuma priekšmets - būvprojekta tehniskās dokumentācijas sagatavošana un saskaņošana, tehnoloģisko iekārtu iegāde, uzstādīšana un ieregulēšana Ķekavas PII „Ieviņa”, Ķekavas novadā. (CPV kods 71320000-7 (Inženiertehniskās projektēšanas pakalpojumi), 45000000-7 (Būvdarbi) Klimata pārmaiņu finanšu instrumenta līdzfinansētā projekta „Oglekļa dioksīda emisiju samazināšana Ķekavas PII „Ieviņa”, Ķekavas novadā” ietvaros. Projekta ietvaros ir plānots uzstādīt saules kolektoru sistēmu ar kopējo jaudu 67,32 kW peldbaseina ūdens uzsildīšanai, izmantojot atjaunojamo saules enerģiju.

4. Iepirkums ir sadalīts 2 (divās) daļās. Pretendents ir tiesīgs piedalīties iepirkumā **par pilnām atsevišķām iepirkuma daļām**.

5. Iepirkuma atsevišķās daļas:

**5.1. Būvprojekta tehniskās dokumentācijas sagatavošana un saskaņošana;**

**5.2. Tehnoloģisko iekārtu iegāde, uzstādīšana un ieregulēšana.**

**Līguma izpildes laiks un vieta**

|  |  |
| --- | --- |
| **Darbu izpildes vieta** | **Maksimālais darbu izpildes laiks**  **mēnešos no līguma noslēgšanas brīža** |
| ***PII „Ievina”, Gaismas iela 25, Kekava, Ķekavas pagasts, Ķekavas novads*** | *4 mēneši par iepirkuma pirmo daļu* „*Būvprojekta tehniskās dokumentācijas sagatavošana un saskaņošana”* |
| ***PII „Ievina”, Gaismas iela 25, Kekava, Ķekavas pagasts, Ķekavas novads*** | *8 mēneši par iepirkuma otro daļu „Tehnoloģisko iekārtu iegāde, uzstādīšana un ieregulēšana”* |

**Piedāvājumu iesniegšanas vieta, datums, laiks un kārtība**

6. Piedāvājumus iesniedz vai iesūta pa pastu iepirkuma komisijai, aizlīmētā un apzīmogotā aploksnē ar atzīmi **„Oglekļa dioksīda emisiju samazināšana Ķekavas PII „Ieviņa”, Ķekavas novadā”**; „Neatvērt līdz 2011.gada 24.oktobra plkst. 10:00”, norādot pasūtītāja nosaukumu un adresi, pretendenta nosaukumu un adresi, iepirkuma nosaukumu un identifikācijas numuru.

7. Izmantojot pasta pakalpojumus, jāņem vērā, ka tiks izskatīti tikai tie pretendentu piedāvājumi, kas saņemti līdz šī nolikuma 6.punktā norādītajam termiņam.

**Piedāvājumu derīguma termiņš**

8. Pretendentu piedāvājumu derīguma termiņš ir 90 (deviņdesmit) kalendārās dienas, skaitot no piedāvājumu iesniegšanas dienas (nolikuma 6.punkts).

9. Izņēmuma gadījumos iepirkuma komisija var prasīt, lai pretendenti pagarina piedāvājumu spēkā esamības termiņu par konkrētu papildu termiņu, kas noformējams rakstiski.

**Prasības attiecībā uz piedāvājuma noformējumu un iesniegšanu**

10. Pretendentu piedāvājumu dokumentu komplektu veido:

10.1. Pretendenta atlases dokumenti (nolikuma 44.punkts);

10.2. Tehniskais piedāvājums (nolikuma 46.punkts);

10.3. Finanšu piedāvājums (nolikuma 45.punkts).

11. Piedāvājuma tekstam jābūt skaidri salasāmam, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.

12. Tehnisko un finanšu piedāvājumu pretendents noformē atbilstoši nolikuma 1.pielikumā norādītajām tehniskajām specifikācijām un 2.pielikumā norādītajai finanšu piedāvājuma formai.

13. Pretendents ir tiesīgs iesniegt savu piedāvājumu par pilnām atsevišķām iepirkuma daļām (saskaņā ar nolikuma 5.punktu), iepirkuma priekšmeta specifikācijā norādītajos darbos.

14. Tehniskajā piedāvājumā norāda katras sadaļas cenu un darbu atsevišķo sadaļu kopējo cenu. Piedāvājuma cenās ir atsevišķi jāizdala pievienotās vērtības nodokli (PVN). Visas piedāvājuma cenas ir jānorāda Latvijas valsts latos.

15. Pretendentu finanšu piedāvājumi, kas nav noformēti atbilstoši šī nolikuma prasībām, kā arī neatbilst iepirkuma priekšmeta specifikācijas (1.pielikums) prasībām, netiks vērtēti.

Piedāvājuma nodrošinājums

16. Iesniedzot piedāvājumu par iepirkuma 2.daļu „Tehnoloģisko iekārtu iegāde, uzstādīšana un ieregulēšana”, pretendentam kā piedāvājuma nodrošinājums - LVL **1 000,00** (viens tūkstotis lati) - ir jāiesniedz bankas vai apdrošināšanas sabiedrības galvojums (oriģināls), vai jāveic nodrošinājuma summas iemaksa Pasūtītāja kontā, ko apliecina bankas apliecināts maksājuma uzdevums (oriģināls), kā maksājuma uzdevumu norādot "Piedāvājuma nodrošinājums par Tehnoloģisko iekārtu iegādes, uzstādīšanas un ieregulēšanas daļu iepirkuma procedūrai „Oglekļa dioksīda emisiju samazināšana Ķekavas PII „Ieviņa”, Ķekavas novadā”, Iepirkuma idenfikācijas numurs ĶND/2011/36.".

Piedāvājuma nodrošinājuma iemaksu pasūtītāja kontā var veikt tikai juridiska persona.

17. Piedāvājuma nodrošinājumam ir jābūt spēkā līdz īsākajam no šādiem termiņiem:.

17.1. līdz piedāvājuma derīguma termiņa beigām (Nolikuma 8.punkts) vai līdz jebkuram piedāvājuma derīguma termiņa pagarinājumam;

17.2. līdz dienai, kad izraudzītais pretendents ir noslēdzis Uzņēmuma līgumu.

18. Piedāvājumu, par kuru nebūs veikts atbilstošs piedāvājuma nodrošinājums, pasūtītājs noraidīs;

19. Noraidīto pretendentu iesniegtos piedāvājuma nodrošinājumus pasūtītājs atmaksās 10 darba dienu laikā pēc piedāvājuma derīguma termiņa (Nolikuma 8.punkts) beigām vai, ja pasūtītājs atzīst kādu pretendentu par uzvarējušu iepirkumā, 10 darba dienu laikā pēc dienas, kad uzvarējušais pretendents ir parakstījis iepirkuma līgumu, atkarībā no tā, kurš no periodiem iestājas ātrāk.

20. Pretendentam, kurš uzvarējis iepirkumā, piedāvājuma nodrošinājumu pasūtītājs atmaksās 10 darba dienu laikā pēc tam, kad pretendents būs parakstījis iepirkuma līgumu un iesniedzis līguma izpildes nodrošinājumu.

21. Ja kā piedāvājuma nodrošinājums iesniegts bankas vai apdrošināšanas kompānijas galvojums, tad piedāvājuma nodrošinājuma atmaksāšanu Pasūtītājs veiks ar rakstveida paziņojumu bankai vai apdrošināšanas kompānijai, kura izsniegusi piedāvājuma nodrošinājumu, un informēs pretendentu, nosūtot attiecīgā paziņojuma kopiju.

22. Ja kā piedāvājuma nodrošinājums veikta iemaksa Pasūtītāja kontā, piedāvājuma nodrošinājuma atmaksāšanu Pasūtītājs veiks ar iemaksātās summas pārskaitījumu uz pretendenta norādīto bankas kontu.

23. Piedāvājuma nodrošinājumu pasūtītājs neatmaksās šādos gadījumos:

23.1. pretendents atsauc savu piedāvājumu laikā no piedāvājumu atvēršanas brīža līdz piedāvājuma derīguma termiņa beigām;

23.2. pretendents, būdams informēts par to, ka pasūtītājs ir pieņēmis tā piedāvājumu, un piedāvājuma derīguma termiņš nav pagājis, atsauc savu piedāvājumu vai atsakās parakstīt Uzņēmuma līgumu.

**Iepazīšanās ar iepirkuma nolikumu**

24. Šis nolikums ar visiem pielikumiem ir brīvi pieejams Pasūtītāja mājas lapā internetā [www.kekava.lv](http://www.kekava.lv) *(Publiskie iepirkumi --->Ķekavas novada pašvaldība)*. Ar šo nolikumu papīra formātā piegādātāji var iepazīties ierodoties Ķekavas novada pašvaldības administrācijas ēkā, 16.kabinetā, Gaismas ielā 19 k-9, Ķekavā, Ķekavas pagastā, Ķekavas novadā, no pirmdienas līdz ceturtdienai no plkst. 09.00 līdz 17.00, piektdienās no plkst. 08.00 līdz 13.00. Pusdienas pārtraukums no plkst. 13.00 līdz 14.00, izņemot piektdienas.

**Iepirkuma nolikuma izskaidrojums**

25. Piegādātājs, kurš pieprasa šī nolikuma izskaidrojumu, rakstiski, izmantojot pastu vai faksu, nosūta lūgumu, adresējot to iepirkuma komisijai.

26. Iepirkuma komisija pēc piegādātāja pieprasījuma sniedz papildu informāciju par iepirkuma nolikumu, ja pieprasījums iesniegts laikus, bet ne vēlāk kā sešas darba dienas pirms piedāvājumu iesniegšanas termiņa beigām.

27. Informācija par šī nolikuma grozījumiem un atbildes uz piegādātāju jautājumiem tiek publicētas Pasūtītāja mājas lapā internetā [www.kekava.lv](http://www.kekava.lv) *(Publiskie iepirkumi --->Ķekavas novada pašvaldība)*. Piegādātāja pienākums ir pastāvīgi sekot mājas lapā publicētajai informācijai un ievērtēt to savā piedāvājumā.

**Iepirkuma nolikuma grozījumi**

28. Iepirkuma komisija var, atbildot uz lūgumu, izskaidrot vai pēc pašu iniciatīvas izdarīt grozījumus iepirkuma nolikumā, bet ne vēlāk kā 5 (piecas) darba dienas pirms piedāvājumu iesniegšanas termiņa beigām. Izdarot grozījumus, tiek mainīti arī piedāvājuma iesniegšanas termiņi. Informācija par šiem grozījumiem un izmaiņām piedāvājumu iesniegšanas termiņā tiek publicēta Pasūtītāja mājas lapā internetā [www.kekava.lv](http://www.kekava.lv) *(Publiskie iepirkumi --->Ķekavas novada pašvaldība)*. Piegādātāja pienākums ir pastāvīgi sekot mājas lapā publicētajai informācijai un ievērtēt to savā piedāvājumā..

29. Ja iepirkumu komisija ir izdarījusi grozījumus iepirkuma nolikumā, grozījumi un mainītie piedāvājuma iesniegšanas termiņi tiek publicēti Iepirkumu uzraudzības biroja mājas lapā internetā.

**Pretendentu piedāvājumu labošana vai atsaukšana**

30. Iepirkuma pretendentiem ir tiesības izmainīt vai atsaukt piedāvājumu (tajā skaitā grozīt cenu), rakstiski paziņojot par to iepirkuma komisijai līdz nolikuma 6.punktā noteiktajam termiņam.

31. Jebkurš pretendenta paziņojums par izmaiņām pretendenta piedāvājumā vai piedāvājuma atsaukšana tiek noformēts un iesniegts saskaņā ar šī nolikuma 10-15.punktu prasībām uz aploksnes norādot “Pretendenta piedāvājuma labojums” vai “Pretendenta piedāvājuma atsaukums”.

32. Pēc nolikuma 6.punktā noteiktā termiņa beigām nevienu pretendenta kvalifikācijas apliecinājumu vai piedāvājumu labot nevar, ja vien nav izdarīti grozījumi iepirkuma nolikumā un nav attiecīgi pagarināts piedāvājumu iesniegšanas termiņš.

**Paziņojums par lēmuma pieņemšanu**

33. Trīs darba dienu laikā pēc lēmuma pieņemšanas par iepirkuma līgumu slēgšanu vai iepirkuma izbeigšanu, neizvēloties nevienu piedāvājumu, komisija nosūtīta paziņojumu visiem pretendentiem.

**INFORMĀCIJA PAR LĪGUMA PRIEKŠMETU**

**Līguma priekšmeta apraksts**

34. Līguma priekšmets ir Oglekļa dioksīda emisiju samazināšana Ķekavas PII „Ieviņa”, Ķekavas novadā, saskaņā ar šī nolikuma 1.pielikumā norādītajām tehniskajām specifikācijām.

**Cita informācija par līguma priekšmetu**

35. Pretendenta veiktajiem darbiem ir jāatbilst Latvijas Republikā noteiktajiem normatīviem un standartiem.

36. Būvobjekta apskate un sapulce notiks 2011.gada 17.oktobrī plkst. 10:00 PII „Ieviņa”, Gaismas ielā 25, Kekavā, Ķekavas pagastā, Ķekavas novadā.

37. Apsekošanas fakts tiek fiksēts Objekta apsekošanas reģistrācijas lapā atbilstoši nolikuma 6.pielikumam, kuru paraksta piegādātāja un pasūtītāja pārstāvji.

38. Pretendents drīkst nodot apakšuzņēmējiem Darba daļas veikšanu līdz 70 (septiņdesmit) % no kopējā veicamā būvdarbu apjoma. Piedāvājumā (3.pielikumā „Kvalifikācija”) jāuzrāda visi apakšuzņēmēji, kuru Darba daļa ir lielāka par 5 (pieciem) % no piedāvājuma cenas.

39. Apakšuzņēmējiem jābūt atbilstošiem Publisko iepirkumu likuma 20.panta otrās daļas un 68.panta otrās daļas noteikumiem.

40. Izpildītājs atbild par apakšuzņēmēju veiktā darba atbilstību noslēgtā iepirkuma līguma prasībām.

41. Piedāvājumā minēto apakšuzņēmēju un piegādātāju nomaiņu vai jaunu apakšuzņēmēju un piegādātāju piesaistīšanu jāsaskaņo ar Pasūtītāju.

# PRETENDENTU ATLASE

**Pretendentu piemērotības kritēriji**

42. Iepirkuma pretendentiem **jāapliecina** sava atbilstība šādiem kritērijiem:

42.1. Attiecībā uz Pretendentu nav iestājies kāds no Publisko iepirkumu likuma 8.1 panta piektajā daļā noteiktajiem pretendentu izslēgšanas vai piedāvājuma neizskatīšanas gadījumiem.

42.2. Pretendents ir reģistrēts likumā noteiktajā kārtībā.

43. Nolikuma 42.punkts ir attiecināms arī uz uzrādītajiem apakšuzņēmējiem.

**Iesniedzamie pretendenta atlases dokumenti**

44. Lai būtu iespējams noteikt, vai iepirkumā pretendents atbilst šajā nolikumā izvirzītajām prasībām, ir jāiesniedz:

44.1. dokumenti, kas apliecina, ka pretendents ir reģistrēts Uzņēmumu reģistrā un tam ir tiesības nodarboties ar projektēšanas darbu un/vai būvdarbu veikšanu likumā noteiktajā kārtībā;

44.2. dokumenti, kas apliecina pretendenta kvalifikāciju projektēšanas darbu un/vai būvniecības darbu veikšanai;

44.3. informācija par piesaistītajiem speciālistiem – speciālista parakstīts CV, kurā norādīta informācija par speciālista darba pieredzi un nozīmīgākie izpildītie pakalpojumi.

*Gadījumā, ja piesaistītais speciālists ir citas komercsabiedrības darbinieks, CV jānorāda darba devēja piekrišana speciālista piesaistei šī iepirkuma līguma izpildei.*

44.4. vismaz 1 (viena) atsauksme, kas izdota ne vēlāk kā 12 mēnešus pirms piedāvājuma iesniegšanas dienas, par pretendenta piedāvājumā piedāvātās daļas/daļu būvapjomā un darbu specifikā līdzīgu objektu veikšanu (pretendents ir tiesīgs iesniegt atsauksmes par pēdējo piecu gadu laikā pabeigtiem objektiem);

44.5. pretendenta parakstīts apliecinājums, ka attiecībā uz pretendentu nepastāv Publisko iepirkumu likuma 8.1 panta piektajā daļā noteiktie nosacījumi;

44.6. apliecinājums, ka pretendents piekrīt iepirkuma noteikumiem;

44.7. viens piedāvājuma oriģināls un viena pretendenta apliecināta piedāvājuma kopija.

**Pretendenta izslēgšanas nosacījumi**

45. Pasūtītājs neizskata pretendenta piedāvājumu vai arī izslēdz pretendentu no turpmākās dalības jebkurā piedāvājumu izvērtēšanas stadijā, ja pretendents neatbilst šī nolikuma norādītajiem kritērijiem vai arī ir norādījis nepatiesas ziņas, vai vispār nav sniedzis ziņas par atbilstību minētajiem kritērijiem.

**TEHNISKAIS UN FINANŠU PIEDĀVĀJUMS**

**Finanšu un tehnisko piedāvājumu dokumenti**

46. Pretendenta tehniskais piedāvājums noformējams un iesniedzams atbilstoši šī nolikuma 1.pielikumā pievienotajām tehniskajām specifikācijām un Ministru kabineta 2006.gada 19.decembra noteikumiem Nr.1014 „Noteikumi par Latvijas būvnormatīvu LBN 501-06 "Būvizmaksu noteikšanas kārtība””.

47. Pretendenta finanšu piedāvājums noformējams un iesniedzams atbilstoši šī nolikuma 2.pielikumā pievienotajai finanšu piedāvājuma formai.

**FINANŠU UN TEHNISKĀ PIEDĀVĀJUMA VĒRTĒŠANAS UN IZVĒLES**

**KRITĒRIJI**

**Piedāvājumu vērtēšana**

48. Komisija vērtē tikai tos piedāvājumus, kuru iesniedzēji, vadoties no iesniegtajiem pretendentu atlases dokumentiem, atbilst visām šajā nolikumā izvirzītajām prasībām.

49. Komisija vērtē tikai tos piedāvājumus, kuri atbilst šajā nolikumā norādītajām prasībām.

50. Vērtēšanas kritērijs ir **saimnieciski visizdevīgākais piedāvājums**.

**Nepamatoti lēts piedāvājums**

51. Ja piedāvājumu vērtēšanas laikā komisija konstatē, ka pretendents piedāvā veikt darbus **par ievērojami zemāku cenu**, **nekā citi pretendenti**, tā pārbauda, vai pretendenta piedāvājums nav nepamatoti lēts.

52. Lai noskaidrotu, vai nav saņemts nepamatoti lēts piedāvājums, komisija pieprasa pretendentam, kurš iesniedzis piedāvājumu ar viszemāko cenu, iesniegt iepirkuma izpildei īpašo, tikai šim pretendentam pieejamo tirgus apstākļu aprakstu, kas pamato cenas pazeminājumu.

**Piedāvājumu izvēle**

53. Komisija attiecīgajā iepirkuma priekšmeta daļā izvēlas saimnieciski visizdevīgāko piedāvājumu, kas atbilst šajā nolikumā minētajām prasībām.

## 54. Par saimnieciski izdevīgāko piedāvājumu Būvprojekta tehniskās dokumentācijas sagatavošana un saskaņošana daļā komisija atzīst piedāvājumu, kurš iegūst visaugstāko punktu skaitu saskaņā ar šajā nolikumā norādītajiem piedāvājumu vērtēšanas un izvēles kritērijiem pēc formulas:

**SP = CP + PP,** kur

Sp - pretendenta piedāvājuma iegūtais punktu skaits,

CP - punktu skaits par pretendenta piedāvājuma cenu,

PP - punktu skaits par pretendenta piedāvājuma inženiertehniskā personāla novērtējumu.

## 55. Saimnieciski visizdevīgākā piedāvājuma izvēles kritēriji un to skaitliskās vērtības:

|  |  |  |
| --- | --- | --- |
| Kritēriji | | Izdevīguma punkti |
| Piedāvājuma cena (bez PVN) |  | 70 |
| Pretendenta inženiertehniskā personāla novērtējums |  | 30 |
| Maksimālais iespējamais kopējais punktu skaits |  | 100 |

56. Piedāvājuma izvēles kritēriju vērtēšanas secība:

56.1. **Piedāvājuma cena.** Lētākajam piedāvājumam tiek piešķirti maksimālie 70 izdevīguma punkti. Pārējo piedāvājumu cenas izdevīguma punkti tiek aprēķināti pēc formulas:

**Cp = Cx / Cy x P**, kur

**Cx** – lētākā piedāvājuma cena (bez PVN);

**Cy** – vērtējamā piedāvājuma cena (bez PVN);

P- maksimālais punktu skaits cenai, 70.

56.2. **Pretendenta inženiertehniskā personāla novērtējums.** Tiek izvērtēta pretendenta iesniegtā informācija par piesaistītajiem speciālistiem. Maksimālais punktu skaits, 30. Komisijas locekļu vērtējumu summa tiek dalīta ar komisijas locekļu skaitu.

## 57. Par saimnieciski izdevīgāko piedāvājumu Tehnoloģisko iekārtu iegādes, uzstādīšanas un ieregulēšanas daļā komisija atzīst piedāvājumu, kurš iegūst visaugstāko punktu skaitu saskaņā ar šajā nolikumā norādītajiem piedāvājumu vērtēšanas un izvēles kritērijiem pēc formulas:

**SP = CP + GP,** kur

Sp - pretendenta piedāvājuma iegūtais punktu skaits,

CP - punktu skaits par pretendenta piedāvājuma cenu,

GP - punktu skaits par pretendenta piedāvājuma garantijas termiņu

## 58. Saimnieciski visizdevīgākā piedāvājuma izvēles kritēriji un to skaitliskās vērtības:

|  |  |  |
| --- | --- | --- |
| Kritēriji | | Izdevīguma punkti |
| Piedāvājuma cena (bez PVN) |  | 60 |
| Pretendenta piedāvātais Būvdarbu garantijas laiks |  | 20 |
| Pretendenta inženiertehniskā personāla novērtējums |  | 20 |
| Maksimālais iespējamais kopējais punktu skaits |  | 100 |

59. Piedāvājuma izvēles kritēriju vērtēšanas secība:

59.1. **Piedāvājuma cena.** Lētākajam piedāvājumam tiek piešķirti maksimālie 60 izdevīguma punkti. Pārējo piedāvājumu cenas izdevīguma punkti tiek aprēķināti pēc formulas:

**Cp = Cx / Cy x P**, kur

**Cx** – lētākā piedāvājuma cena (bez PVN);

**Cy** – vērtējamā piedāvājuma cena (bez PVN);

P- maksimālais punktu skaits cenai, 60.

59.2. **Būvdarbu garantijas termiņš.** Par ilgāko garantijas termiņu tiek piešķirti maksimālie 20 izdevīguma punkti. Pārējo piedāvājumu izpildes termiņu izdevīguma punkti tiek noteikti pēc formulas:

**Gp = Gx / Gy x P**, kur

Gp – iegūto punktu skaits

Gx – vērtējamais piedāvātais būves garantijas termiņš (mēneši);

Gy– lielākais piedāvātais būves garantijas termiņš (mēneši) ;

P- maksimālais punktu skaits garantijas termiņam, 20.

59.3. **Pretendenta inženiertehniskā personāla novērtējums.** Tiek izvērtēta pretendenta iesniegtā informācija par piesaistītajiem speciālistiem. Maksimālais punktu skaits, 20. Komisijas locekļu vērtējumu summa tiek dalīta ar komisijas locekļu skaitu.

# INFORMĀCIJA PAR IEPIRKUMA LĪGUMU UN TĀ NOSLĒGŠANU

**Uzaicinājums noslēgt līgumu**

60. Pamatojoties uz iepirkumu komisijas lēmumu, pasūtītājs nosūta pretendentam, kura piedāvājums atzīts par uzvarētāju attiecīgajā iepirkuma specifikācijas daļā, uzaicinājumu noslēgt uzņēmuma līgumu.

**Iepirkuma līguma slēgšana**

61. Iepirkuma līgums slēdzams uz nolikuma 5.pielikumā pievienotā līgumprojekta noteikumiem, kā arī pretendenta piedāvājumā ietvertajām ziņām.

62. Iepirkuma līgumu slēdz uzreiz pēc lēmuma pieņemšanas.

63. Ja izraudzītais pretendents atsakās slēgt iepirkuma līgumu ar pasūtītāju, komisija izvēlas piedāvājumu, kurš atzīts par nākošo izdevīgāko attiecīgajā iepirkuma priekšmeta specifikācijas daļā.

Iepirkumu komisijas priekšsēdētājs A.Liškovskis

1.pielikums

Iepirkuma Nr. ĶND/2011/36 nolikumam

#### **Tehniskās specifikācijas**

## 1. Būvprojekta tehniskās dokumentācijas sagatavošana un saskaņošana

1.1. Renovācijas projekta izstrāde PII „Ieviņa” :

1.1) nodrošinot siltumenerģijas ražošanu peldbaseina ūdens sildīšanai ar saules kolektoru sistēmas palīdzību atbilstoši projektā plānotajam (36 plakanie saules kolektori ar jaudu 1,87 kW, 6 automātiskie daeratori, stratifikācijas boilers 2000L, siltummainis ar jaudu 60 kW, solārā stacija ar augstas energoefektivitātes sūkni un vadības kontrolieri), t.i., 97,61 MWh/gadā;

1.2) paredzot saules kolektoru izvietošanu uz jumta;

1.3) sasniegt CO2 emisiju samazinājumu atbilstoši projektā plānotajam, t.i., 0,65 tCO2/gadā.

1.2. Renovācijas projekta saskaņošana Ķekavas novada būvvaldē.

**2. Tehnoloģisko iekārtu iegāde, uzstādīšana un ieregulēšana**

2.1. Iegādāties un uzstādīt objektā sekojošo iekārtu:

2.1.1. Saules kolektori – 36 gab.

*Apraksts - kolektoru tips - plakanais kolektors ar Meandra tipa absorberu ( siltuma pārvades tehnoloģija ar 360 grādu aptverošo absorbera pievienojumu ). Jauda - 2.0 kW.*

*Izmēri: 2102X1202X80 mm. Bruto laukums - 2.53 m2. Neto laukums 2.35 m2*

*Svars: ne lielāks par 45 kg*

*Max.spiediens - 10 bar*

*Ietilpība - 2.5L Ūdens-Glikola maisījums*

*Rāmis - anodēts alumīnijs*

*Ražots ES valstīs ar 10 gadu ražotāja garantiju.*

2.1.2. Saules kolektora montāžas rāmis - 36 gab.

*Apraksts - Ar montāžu pie Ruuki dakstiņveida seguma - ar montāžu uz plakanā jumta*

2.1.3. Kolektora sensors ar kabeli - 6 gab.

*Apraksts - Ražots ES valstīs.*

2.1.4. Ārgaisa temperatūras sensors ar 30 m kabeli. - 1 gab.

*Apraksts - Ražots ES valstīs. Kabeļa garums noteikts provizoriski.*

2.1.5. Automātiskais deaerators ar noslēgvārstu 10 bar . līdz 180 grādu temperatūrai. - 6 gab.

*Apraksts - Ražots ES valstīs.*

2.1.6. Plūsmas regulators solārajām sistēmām - 12 gab.

*Apraksts - materiāls misiņš, darba temperatūra 130 grādi, PB 8 bar, 2-22 L/min Ražots ES valstīs.*

2.1.7. Solārais šķidrums bāze Propilēnglikols - 200 litri

*Apraksts - Ražots ES valstīs.*

2.1.8. Siltummainis līdz 100 m2 saules kolektoru laukam - 1 gab.

*Apraksts - Plākšņu materiāls - nerūsējošais tērauds 1.4404, lodmateriāls 99.9 Cu, max darba temperatūra 195 grādi pēc Celsija, max darba spiediens - 30 bar, darba šķīdums propylenglykols līdz 40%. Ražots ES valstīs.*

2.1.9. Sekundārais sūkņa komplekts - 2 gab.

*Apraksts - Ražots ES valstīs.*

2.1.10. Elektroniskais trīsceļu vārsts ar 230V dzinēju apkures un solārajām sistēmām 1" - 3 gab.

*Apraksts - Ražots ES valstīs.*

2.1.11. Adapteris DN25-1" male +450C - 12 gab.

*Apraksts - Ražots ES valstīs.*

2.1.12. Caurules ar izolāciju 50m garums DN25 ugunsdrošās B2 klase - 12 gab. Kopā 600 m cauruļu ar izolāciju.

*Apraksts - Ražots ES valstīs. Cauruļu garums noteikts provizoriski.*

2.1.13. Solārā stacija ar sensoriem un kontrolieri 3 kolektoru lauku regulēšanai 100 m2 saules kolektoru lauku platībai - 1 gab.

*Apraksts – Solar vai ekvivalents 25-120 l/min cirkulācijas sūknis, montējama uz sienas, plūsmas mērītājs ( ND 25, 15-42.5 litri/min, spiediens 10 bar, 120 C darba temperatūra), termokontrolieris, drošības vārsts, solārā aizsardzības grupa, termometrs, atgaisotājs, digitālais kontrolieris un citas nepieciešamās sastāvdaļas, solārā stacija ievietota aizsargapvalkā no EPP materiāla ( lambda ne augstāka 0.041 W/(mK). Ražots ES valstīs.*

2.1.14. Solārās stacijas papildinājuma modulis - 1 gab.

*Apraksts - Solar vai ekvivalents 15-70 l/min cirkulācijas sūknis, pieslēgumi 22 mm vara caurulēm, montējama uz sienas un citas nepieciešamās sastāvdaļas, montējama uz sienas, ievietota EPP aizsargapvalkā ( lambda ne augstāka 0.041 W/(mK). Ražots ES valstīs.*

2.1.15. Izplešanās trauks 300 L - 1 gab.

*Apraksts - Ražots ES valstīs.*

2.1.16. Boileris 2000 L ar izolāciju - 1 gab.

*Apraksts - Max spiediens 6 bar, darba temperatūra 110 C, izmēri ar izolāciju ne augstāks par 2380 mm, svars ne lielāks par 380 kg, izgatavots no nerūsējošā tērauda S 235 JR vai analoga, kombinējams ar solārajām sistēmām, siltumsūkņiem, apkures sistēmā. Ražots ES valstīs.*

2.1.17. Sekundārais sūkņa komplekts ar energoefektīvu sūkni - 1 gab.

*Apraksts -* *A klases 25-120 l/min, enerģijas patēriņš ne lielāks par 230 W, temperatūras klase TF 95, aizsardzības klase IP 42, augstums max 12.0 m. Ražots ES valstīs.*

2.1.18. Vara caurules 22mm - 110 metri

*Apraksts – cauruļu garums noteikts provizoriski.*

2.1.19. Paroc cauruļvadu izolācija - 110 metri.

*Apraksts – cauruļvaduu garums noteikts provizoriski.*

2.2. Uzstādīšanas darbu apjomi konstatējami PII „Ieviņa” objekta apskates laikā.

2.3. Tehnoloģisko iekārtu ieregulēšana un ekspluatācijas instrukcijas izstrāde un iesniegšana pasūtītājam.

**Izkopējums no būvobjekta inventarizācijas lietas** kā atsevišķs pielikums pievienots iepirkuma nolikumam CD datu nesējā un pieejams elektroniski mājas lapā [**www.kekava.lv**](http://www.kekava.lv) sadaļā *Publiskie iepirkumi* – *Ķekavas novada pašvaldība.*

2.pielikums

Iepirkuma Nr. ĶND/2011/36 nolikumam

**Finanšu piedāvājums**

Iepirkumam **„Oglekļa dioksīda emisiju samazināšana Ķekavas PII „Ieviņa”, Ķekavas novadā”**

Iepirkuma identifikācijas Nr. : ĶND/2011/36

1. **Iesniedza**

|  |  |
| --- | --- |
| Pretendenta nosaukums un adrese | Rekvizīti |
| SIA/AS  Reģ. Nr. LV  Jurid. adrese:  LV- |  |

1. **Kontaktpersona**

|  |  |
| --- | --- |
| Vārds, Uzvārds |  |
| Adrese |  |
| Tālr./Fax |  |
| e-pasta adrese |  |

1. **Piedāvājums**

Mēs piedāvājam veikt Būvprojekta tehniskās dokumentācijas sagatavošanu un saskaņošanu **un/vai** Tehnoloģisko iekārtu iegādi, uzstādīšanu un ieregulēšanu PII „Ieviņa”, Ķekavā, Ķekavas pagastā, Ķekavas novadā, atbilstoši iepirkuma Nolikuma tehniskajai specifikācijai noteiktajā laika periodā bez ierobežojumiem.

Mūsu piedāvājums ir

3.1. Piedāvātā līgumcena bez PVN:

* + 1. Par pirmo sadaļu **(Būvprojekta tehniskās dokumentācijas sagatavošana un saskaņošana)**:

*(summa cipariem un vārdiem, bez PVN)*

3.2.2. Par otro sadaļu **(Tehnoloģisko iekārtu iegāde, uzstādīšana un ieregulēšana)**:

*(summa cipariem un vārdiem, bez PVN)*

* 1. **Piedāvātais garantijas laiks (ne mazāks par 24 mēnešiem)** 
     1. \_\_\_\_\_\_\_\_ mēneši par otro sadaļu
  2. Piedāvājums derīgs 90 (deviņdesmit) dienas no piedāvājumu iesniegšanas termiņa beigām.
  3. Mēs apliecinām, ka:
* Attiecībā uz pretendentu nepastāv Publisko iepirkumu likuma 8.1 panta piektajā daļā noteiktie nosacījumi;
* Visas piedāvājumā sniegtās ziņas par Pretendentu ir patiesas.

Paraksta pretendenta vadītājs vai pilnvarota persona:

|  |  |
| --- | --- |
| Vārds, Uzvārds, Amats |  |
| Paraksts |  |
| Datums |  |

Ja piedāvājumu ir parakstījusi pilnvarota persona, piedāvājumam jāpievieno pilnvara.

3.pielikums

Iepirkuma Nr. ĶND/2011/36 nolikumam

**Apakšuzņēmēju saraksts**

Jāuzrāda apakšuzņēmēji un to apakšuzņēmēji, ja Darba daļa >5% no piedāvājuma cenas.

|  |  |  |
| --- | --- | --- |
| **Apakšuzņēmēja nosaukums** | **Veicamā Darba daļa** | |
| **Darba daļas nosaukums no Darba daudzumu saraksta** | **% no piedāvājuma cenas** |
|  |  |  |
|  |  |  |
| Pārējie apakšuzņēmēji kopā |  |  |
|  | Kopā (%) |  |

|  |  |
| --- | --- |
| Pretendenta pārstāvis |  |
|  | (amats, paraksts, vārds, uzvārds, zīmogs) |

# 4.pielikums

Iepirkuma Nr. ĶND/2011/36 nolikumam

**PIEDĀVĀJUMA NODROŠINĀJUMS**

## *Piedāvājuma nodrošinājuma veidne*

Ķekavas novada pašvaldība

turpmāk tekstā - Pasūtītājs

*<Vietas nosaukums>*, *<gads>*.gada *<datums>*.*<mēnesis>*

Ievērojot to, ka *<Pretendenta nosaukums, [reģistrācijas numurs], juridiskā adrese>*, (turpmāk - Pretendents) iesniedz savu piedāvājumu (turpmāk - Piedāvājums) Pasūtītāja izsludinātajam iepirkumam “*Oglekļa dioksīda emisiju samazināšana Ķekavas PII „Ieviņa”, Ķekavas novadā” (*(*Iepirkuma identifikācijas numurs ĶND/2011/36)* (turpmāk tekstā - Iepirkums), un to, ka Iepirkuma procedūras nolikums paredz piedāvājuma nodrošinājuma iesniegšanu,

mēs *<<bankas vai apdrošinātāja nosaukums, reģistrācijas vieta, reģistrācijas numurs, juridiskā adrese>* (turpmāk – Banka vai Apdrošinātājs) apņemamies samaksāt Pasūtītājam LVL <\_\_\_\_\_\_\_> (\_\_\_\_\_\_\_\_\_\_\_\_\_\_ lati un \_\_\_\_\_\_\_\_\_ santīmi) (turpmāk – Piedāvājuma nodrošinājuma summa), ja:

1. Pretendents atsauc savu piedāvājumu, kamēr ir spēkā Piedāvājuma nodrošinājums,
2. Pretendents ir atzīts par uzvarējuši Iepirkuma procedūrā un neparaksta Iepirkuma līgumu noteiktajā termiņā.

*Ja garantiju izsniegusi banka:*

Mēs apņemamies samaksāt Piedāvājuma nodrošinājuma summu Pasūtītājam 15 dienu laikā pēc Pasūtītāja pirmā rakstiskā pieprasījuma saņemšanas dienas, neprasot Pasūtītājam pamatot savu pieprasījumu, ar nosacījumu, ka Pasūtītājs pieprasījumā norāda, ka viņam pienākas Piedāvājuma nodrošinājuma summa, jo ir iestājies kāds no iepriekš minētajiem nosacījumiem.

*VAI*

*Ja garantiju izsniedzis apdrošinātājs:*

Mēs apņemamies samaksāt Piedāvājuma nodrošinājuma summu Pasūtītājam ar nosacījumu, ka Pasūtītājs pieprasījumā norāda, ka viņam pienākas Piedāvājuma nodrošinājuma summa, jo ir iestājies kāds no iepriekš minētajiem nosacījumiem.

Piedāvājuma nodrošinājums ir spēkā no *<gads>*.gada *<datums>*.*<mēnesis>* un paliek spēkā *<dienu skaits>* dienas no piedāvājuma iesniegšanas termiņa beigām, tas ir līdz *<gads>*.gada *<datums>*.*<mēnesis>*, un jebkura prasība saistībā ar to jāiesniedz Bankā vai Apdrošinātājam ne vēlāk par šo datumu.

Piedāvājuma nodrošinājumam ir piemērojami spēkā esošie Latvijas Republikas normatīvie tiesību akti. Jebkādi strīdi, kas radušies saistībā ar piedāvājuma nodrošinājumu, izskatāmi Latvijas Republikas tiesā spēkā esošajos Latvijas Republikas normatīvajos tiesību aktos noteiktajā kārtībā.

|  |
| --- |
| *<Pilnvarotās personas amats, paraksts un paraksta atšifrējums>* |
| *<Bankas vai apdrošināšanas sabiedrības zīmoga nospiedums>* |

# 5.pielikums

Iepirkuma Nr. ĶND/2011/36 nolikumam

# UZŅĒMUMA LĪGUMS

# Nr.\_\_\_\_\_\_

Ķekavas pagastā, Ķekavas novadā, 2011.gada \_\_\_.\_\_\_\_\_\_\_\_\_\_\_\_\_

**Ķekavas novada pašvaldība**,

vienotais reģistrācijas numurs 90000048491, juridiskā adrese: Gaismas iela 19 k-9, Ķekava, Ķekavas pagasts, Ķekavas novads, LV-2123, tās izpilddirektora Aivara Liškovska personā, no vienas puses, un

**akciju sabiedrība/sabiedrība ar ierobežotu atbildību “\_\_\_\_\_\_\_\_\_\_\_\_\_\_\_\_\_\_\_\_”,**

reģistrācijas numurs LV \_\_\_\_\_\_\_\_\_\_\_\_\_\_\_\_, adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, no otras puses, turpmāk tekstā - “Izpildītājs”, pamatojoties uz spēkā esošajiem Latvijas Republikas normatīvajiem aktiem un **iepirkuma procedūras „Oglekļa dioksīda emisiju samazināšana Ķekavas PII „Ieviņa”, Ķekavas novadā”, identifikācijas Nr. ĶND/2011/36** rezultātiem, noslēdza šo uzņēmuma līgumu, turpmāk tekstā saukts Līgums.

1. **Apzīmējumi:**
   1. “Puses” – nozīmē Pasūtītāju un Izpildītāju.
   2. “Līgums” – nozīmē šo Pušu parakstīto uzņēmuma līgumu, ieskaitot visus tā pielikumus, kā arī jebkuru dokumentu, kas papildina vai groza Līgumu vai tā pielikumus.
   3. “Pasūtītājs” – nozīmē Ķekavas novada pašvaldība.
   4. “Izpildītājs” – nozīmē AS/SIA „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”.
   5. “Darbi” – nozīmē visas darbības – būvniecība, būvdarbu sagatavošana, izpēte, dokumentu komplektēšana u.c. – kuras Izpildītājam ir jāveic saskaņā ar Līgumu.
   6. “Līguma cena” – nozīmē kopējo cenu par visu Darbu izpildi, kas ir noteikta Līguma 4.punktā
   7. „Objekts” – nozīmē Būvprojekta tehniskās dokumentācijas sagatavošana un saskaņošana / Tehnoloģisko iekārtu iegāde, uzstādīšana un ieregulēšana, PII „Ieviņa”, Ķekavā, Ķekavas pagastā, Ķekavas novadā.
   8. “Tehniskais - finanšu piedāvājums” – Izpildītāja iepirkuma procedūrai iesniegtais un Līgumam pievienotais Izpildītāja tehniskais - finanšu piedāvājums (tāmes).

**2. Līguma priekšmets.**

* 1. Izpildītājs apņemas saskaņā ar Līgumu, iepirkuma procedūras piedāvājumu veikt Būvprojekta tehniskās dokumentācijas sagatavošanu un saskaņošanu un/vai Tehnoloģisko iekārtu iegādi, uzstādīšanu un ieregulēšanu, PII „Ieviņa”, Ķekavā, Ķekavas pagastā, Ķekavas novadā.
  2. Izpildītājs augstāk minētos Darbus veic ar savu darbaspēku, darba rīkiem un ierīcēm, un ar materiāliem, kuru vērtība ir ierēķināta Līguma cenā.

**3.Līguma sastāvdaļas.**

* 1. Līgums sastāv no šādām daļām:
     1. Līgums;
     2. Pielikumi:

Nr.1 – Finanšu piedāvājums iepirkuma procedūrai;

Nr.2 –Darbu tāme.

Visas 3.1. punktā minētās daļas kopumā veido Līgumu. Interpretējot Līgumu vai kādu tā daļu, ir jāņem vērā visas šīs daļas.

**4. Līguma cena.**

Kopējā Līguma 2.1.apakšpunktā minēto Darbu Līguma cena saskaņā ar Izpildītāja iepirkuma procedūrai iesniegto finanšu piedāvājumu ir LVL: \_\_\_\_\_,\_\_\_\_ **(\_\_\_\_\_\_\_\_\_\_\_\_\_\_\_\_\_\_ lati, \_\_\_ santīmi),** t.sk. PVN 22%: **\_\_\_\_\_\_\_\_,\_\_\_** LVL (\_\_\_\_\_\_\_\_\_\_\_\_\_\_\_\_\_\_\_\_ lati, \_\_\_ santīmi).

**5. Darbu izpildes termiņi un noteikumi.**

* 1. Saskaņā ar iepirkuma procedūras nolikumu darbu izpildes termiņš ir:
     1. darbu sākums: ne vēlāk kā nākošā dienā pēc avansa materiālu iegādei saņemšanas,
     2. Būvprojekta tehniskās dokumentācijas sagatavošana un saskaņošana un/vai Tehnoloģisko iekārtu iegāde, uzstādīšana un ieregulēšana \_\_\_\_ dienas no līguma noslēgšanas (atbilstoši Izpildītāja iepirkuma procedūrai iesniegtajā piedāvājumā norādītajam darbu izpildes termiņam), par ko tiek noformēts atbilstošs darbu nodošanas-pieņemšanas akts.
     3. darbu nobeigums: ne vēlāk kā **2012.gada \_\_.\_\_\_\_\_\_\_\_\_/** .
  2. Pasūtītājam ir tiesības mainīt veicamo darbu apjomu esošā Līguma un Līguma cenas ietvaros pēc abpusēji saskaņota protokola.

**6. Pasūtītāja pienākumi un tiesības.**

* 1. Pasūtītājam ir pienākumi:
     1. samaksāt Izpildītājam par izpildītajiem Darbiem saskaņā ar Līguma noteikumiem;
     2. pieņemt Izpildītāja pienācīgi izpildītus Darbus saskaņā ar Līguma noteikumiem;
     3. netraucēt Izpildītāja personālam un autotransportam iespēju piekļūt Būvobjektam darbu izpildes programmā noteiktajos laikos vai citos Pušu saskaņotajos laikos.
  2. Pasūtītājam ir tiesības:
     1. vienpusēji apturēt būvniecību gadījumā, ja Būvuzņēmējs pārkāpj normatīvo aktu prasības, kā arī citos šajā Līgumā noteiktajos gadījumos;
     2. citas pasūtītāja tiesības, kādas ir noteiktas spēkā esošajos normatīvajos aktos vai Līgumā.

**7. Izpildītāja pienākumi un tiesības.**

* 1. Izpildītāja pienākumi ir:
     1. uzņemties risku (nelaimes gadījumi, būves sagrūšana (bojāeja), bojājumu rašanās, zaudējumu nodarīšana trešajām personām u.c.) par Būvobjektu līdz tā pieņemšanai ekspluatācijā. Izpildītājs ir atbildīgs par kārtības ievērošanu Objekta teritorijā;
     2. Darbu izpildē izmantot materiālus, būvizstrādājumus un iekārtas, kādas ir noteiktas Tehniskajā - finanšu piedāvājumā (tāmēs) vai analogus, vai kādas ir iepriekš saskaņotas ar Pasūtītāju, un kādas pilnībā atbilst Tehniskajam projektam un nesamazina izpildāmo Darbu kvalitāti. Izpildītājs apņemas ievērot būvizstrādājumu ražotāja noteiktos standartus un instrukcijas, ciktāl tie nav pretrunā ar spēkā esošajiem Latvijas Republikas normatīvajiem tiesību aktiem;
     3. veikt būvdarbus kvalitatīvi Līgumā un tā pielikumos noteiktajos termiņos;
     4. pirms darbu pieņemšanas - nodošanas akta parakstīšanas sagatavot un Pasūtītājam iesniegt visu nepieciešamo dokumentāciju, kura ir saistīta ar Dabu izpildi (slēpto darbu akti, materiālu atbilstības sertifikāti, iekārtu pases, instrukcijas, garantiju apliecinoši dokumenti u.c.), sakārtot Būvobjektu un Objekta piegulošo teritoriju (aizvākt būvgružus, aizvākt Izpildītājam piederošo inventāru un darba rīkus u.c.);
     5. veikt citas darbības saskaņā ar Līgumu, Tehnisko projektu un spēkā esošajiem Latvijas Republikas normatīvajiem tiesību aktiem.
  2. Izpildītājam ir tiesības uz papildus darbu izdevumu atlīdzināšanu tādā gadījumā, ja šādi papildus darbi ir saskaņoti un noslēgti atbilstoši Līguma noteikumiem.

**8. Apakšlīgumi.**

Izpildītājam ir atļauts slēgt apakšlīgumus saistībā ar Darbu izpildi vai pieaicināt apakšuzņēmējus atbilstoši iepirkuma procedūrai iesniegtajam piedāvājumam. Noslēgtā apakšlīguma noteikumi nedrīkst būt pretrunā ar Līguma noteikumiem.

**9. Dokumentācija.**

* 1. Ikviens dokuments, kuru Izpildītājs izstrādā vai iesniedz Pasūtītājam tiek iesniegts latviešu valodā pirms pieņemšanas – nodošanas akta parakstīšanas, un šo dokumentu iesniegšana ir obligāts priekšnosacījums pieņemšanas – nodošanas akta parakstīšanai.
  2. Visa informācija un dokumentācija, kuru Izpildītājs saņem no Pasūtītāja vai iegūst Darbu izpildes procesā, ir izmantojama vienīgi Darbu izpildei. Tās izmantošana citiem mērķiem ir pieļaujama vienīgi ar Pasūtītāja rakstisku piekrišanu katrā atsevišķā gadījumā.
  3. Darbu izpildes Izpildītājs visu tā rīcībā esošo dokumentāciju nodod Pasūtītājam.

**10. Garantija.**

10.1. Garantijas termiņš Būvobjektā (saskaņā ar Izpildītāja iepirkuma procedūras piedāvājumu) celtniecības un montāžas darbiem: \_\_\_ (\_\_\_\_\_\_\_\_\_\_\_\_\_\_\_\_ mēneši) .

10.2. Izpildītājs apņemas Pasūtītājam pieņemamā termiņā uz sava rēķina novērst bojājumus vai citas nepilnības, kuras Būvobjektā vai Darbos tiek konstatētas Līguma 10.1.punktā noteiktajā garantijas termiņā, pie pareizas objekta ekspluatācijas, un uz kurām ir attiecināma 10.1.punktā noteiktā garantija.

**11. Darbu nodošanas un pieņemšanas kārtība**

11.1. Izpildītājs divas reizes mēnesī noformē aktu par faktiski izpildītiem Darbiem. Pasūtītājs 5 (piecu) dienu laikā paraksta aktu par izpildītiem Darbiem, vai arī nosūta Izpildītājam motivētu atteikumu. Akts par izpildītiem Darbiem ir par pamatu maksājumu izdarīšanai saskaņā ar Līgumu, taču tas neierobežo Pasūtītāja tiesības noraidīt ar aktu par izpildītiem Darbiem pieņemtos Darbus, veicot Būvobjekta pieņemšanu ekspluatācijā.

11.2. Pēc Darbu pilnīgas pabeigšanas Būvobjektā, kad tas ir gatavs pieņemšanai ekspluatācijā, Izpildītājs par to rakstiski paziņo Pasūtītājam. Pasūtītājs 3 (trīs) dienu laikā veic izpildīto Darbu iepriekšēju apskati. Ja izdarītā iepriekšējā apskate ir sekmīga, tiek veikta Būvobjekta pieņemšana ekspluatācijā normatīvajos aktos noteiktajā kārtībā.

**12. Maksājumu izdarīšanas kārtība.**

12.1. Pasūtītājs izmaksā Izpildītājam avansu 20% apjomā no līguma summas, kas ir **\_\_\_\_\_\_,\_\_\_ LVL (\_\_\_\_\_\_\_\_\_\_\_\_\_\_\_\_\_\_\_\_ lati, \_\_\_ santīmi) t. sk. PVN 22% \_\_\_\_\_,\_\_\_ LVL (\_\_\_\_\_\_\_\_\_\_\_\_\_\_\_\_\_ lati, \_\_\_ santīmi)** 10 (desmit) darba dienu laikā pēc Līguma noslēgšanas un rēķina saņemšanas no Izpildītāja.

12.2. Pirmais maksājums par faktiski izpildītajiem darbiem tiek veikts pamatojoties uz abpusēji parakstītu darbu izpildes aktu 10 (desmit) dienu laikā pēc rēķina saņemšanas no Izpildītāja. Noformējot maksājuma rēķinu, Izpildītājs no faktiski izpildīto darbu summas proporcionāli atskaita samaksātā avansa summu.

12.3. Nākošie maksājumi par iepriekšējā periodā paveiktajiem darbiem saskaņā ar abpusēji parakstīto darbu izpildes aktu tiek veikti 10 (desmit) dienu laikā pēc rēķina, kurā ir proporcionāli atskaitīta samaksātā avansa summa, saņemšanas no Izpildītāja.

12.4. Galīgo norēķina summu pēc darbu beigšanas Pasūtītājs pārskaita Izpildītājam 10 (desmit) darba dienu laikā pēc nodošanas - pieņemšanas komisijas akta parakstīšanas un rēķina saņemšanas no Izpildītāja.

**13. Pušu atbildība.**

13.1. Ja Izpildītāja vainas dēļ Līguma 2.1.punktā noteiktie Darbu veidi vai Darbi kopumā nav pabeigti Līguma 5.1. punktā noteiktajā termiņā vai citā termiņā, par kuru Puses ir vienojušās, Izpildītājs maksā Pasūtītājam par katru nokavēto dienu līgumsodu 0,1% (viena desmitā daļa no procenta) apmērā no kopējās Līguma cenas.

13.2. Ja Pasūtītājs neizdara maksājumu 12.1.punktā noteiktajā kārtībā un termiņā, Līguma 5.1.punktā noteiktais Darbu nobeiguma termiņš automātiski tiek pagarināts par nokavēto dienu skaitu.

13.3. Ja Pasūtītājs neizdara maksājumus 12.2., 12.3., 12.4.punktos noteiktajā kārtībā un termiņos, Pasūtītājs maksā Izpildītājam par katru nokavēto dienu līgumsodu 0,1% (viena desmitā daļa no procenta) apmērā no nokavētā maksājuma summas, bet ne vairāk par 2% no līguma summas.

13.4. Izpildītājs un Pasūtītājs var abpusēji vienoties par atteikšanos no kavējuma procentu saņemšanas katrā konkrētā gadījumā, ņemot vērā apstākļus, kuri kavē saistību izpildi neatkarīgi no pušu gribas.

**14. Izmaiņas līgumā.**

14.1 Puses, savstarpēji vienojoties, ir tiesīgas izdarīt izmaiņas Līgumā. Ikviena Līguma izmaiņas tiek noformēta rakstveidā un abu Pušu parakstīta. Jebkuras izmaiņas vai papildinājums kļūst par Līguma neatņemamu sastāvdaļu.

14.2 Ja jebkurā Līguma izpildes brīdī Izpildītājs sastopas ar apstākļiem, kas neizbēgami aizkavē Darbu izpildi, Izpildītājam ir nekavējoties rakstiski jāpaziņo Pasūtītājam par aizkavēšanās faktu, par tā iespējamo ilgumu un iemesliem. Pēc Izpildītāja paziņojuma saņemšanas, Pasūtītājam ir jānovērtē situācija un, pēc saviem ieskatiem, tas var pagarināt Izpildītāja saistību izpildes termiņu. Šādā gadījumā pagarinājums ir jāakceptē abām pusēm ar Līguma izmaiņām.

**15. Līguma laušana.**

15.1. Līgums var tikt lauzts tikai Līgumā noteiktajā kārtībā vai Pusēm savstarpēji vienojoties.

15.2. Pasūtītājs var ar rakstveida paziņojumu Izpildītājam par saistību neizpildīšanu, vienpusēji lauzt visu Līgumu vai tā daļu šādos gadījumos:

15.2.1. ja Izpildītājs Līgumā noteiktajā termiņā nav uzsācis Darbu vai nav izpildījis kādas savas saistības saskaņā ar Līgumu, vai neievēro normatīvos aktus (t.sk. izpildāmo darbu atbilstošas kvalitātes neievērošana), vai nespēj veikt Darbus Līgumā noteiktajos termiņos – ar nosacījumu, ka Izpildītājs 5 (piecu) dienu laikā no attiecīgā paziņojuma saņemšanas nav novērsis izdarīto pārkāpumu;

15.2.2. ja pret Izpildītāju tiesā ir iesniegts prasības pieteikums par atzīšanu par maksātnespējīgu vai par zaudējumu vai parāda piedziņu tādos apmēros, ka tas var būtiski ietekmēt Izpildītāja finansiālo stāvokli.

15.3. šajā punktā minētā Līguma laušana neierobežo Pasūtītāja tiesības uz zaudējumu atlīdzību vai līgumsodu.

15.4. Pasūtītājs saglabā tiesības vienpusēji pārtraukt Līgumu gadījumā, ja nepārvaramas varas apstākļu rezultātā, neparedzētu izdevumu dēļ, Izpildītāja nepareiza aprēķina dēļ vai jebkuru citu iemeslu dēļ Darbu izpildei nepieciešamo līdzekļu vērtība pārsniedz Līguma cenu.

15.5. Līguma pārtraukšanas gadījumā Izpildītājs nekavējoties vai arī noteiktajā datumā pārtrauc Darbus, veic visus pasākumus, lai Būvobjekts un Darbi tiktu atstāti nebojātā, drošā stāvoklī un atbilstoši normatīvo aktu prasībām, satīra Būvobjektu un tam piegulošo Objekta apkārtni un nodod Pasūtītājam uz Darbiem attiecināmo dokumentāciju, nodrošina, lai Izpildītāja personāls un apakšuzņēmēji atstātu Būvobjektu, kā arī veic citas darbības, par kurām Puses ir vienojušās.

**16. Force Majeure**

16.1. Puses nav pakļautas zaudējumu atlīdzībai vai Līguma atcēlumam saistību neizpildes gadījumā tieši tādā apjomā, kādā Līguma izpilde ir nokavēta Force Majeure gadījumā. Šī punkta noteikumi nav attiecināmi uz gadījumiem, kad Force Majeure ir radušies jau pēc tam, kad attiecīgā Puse ir nokavējusi saistību izpildi.

16.2 Šajā punktā Force Majeure nozīmē nekontrolējamu notikumu – ārkārtas situāciju, kuru Saeima vai Ministru kabinets izsludinājis Latvijas Republikā , ko attiecīgā Puse nevar iespaidot un kas nav saistīts ar tās kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē Pušu iespēju veikt Līguma izpildi: kari, revolūcijas, ugunsgrēki, plūdi, epidēmijas, karantīnas ierobežojumi un preču pārvadājumu embargo u.c.

16.3 Ja izceļas Force Majeure situācija, Izpildītājs nekavējoties paziņo Pasūtītājam rakstiski par šādiem apstākļiem, to cēloņiem un paredzamo ilgumu. Ja Pasūtītājs rakstiski nav norādījis savādāk, Izpildītājam ir jāturpina pildīt savas saistības saskaņā ar Līgumu tādā apmērā, kādā to nav ierobežojuši Force Majeure. Jebkurai no pusēm ir tiesības vienpusēji pārtraukt Līgumu, ja Force Majeure apstākļu ietekmes izbeigšanās nav paredzama vai ja tie nepārtraukti turpinās ilgāk kā četrus mēnešus.

**17. Nodokļi un nodevas**

Visi nodokļi un nodevas ir iekļautas Līguma cenā, un izdarīt to maksājumus ir Izpildītāja pienākums.

**18. Piemērojamie normatīvie akti un strīdu atrisināšanas kārtība**

18.1 Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu.

18.2. Ja Puses nespēj strīdu atrisināt savstarpēju pārrunu rezultātā, tas tiek atrisināts tiesā spēkā esošajos Latvijas Republikas normatīvajos tiesību aktos noteiktajā kārtībā.

18.3 Līgums ir noslēgts, tiek interpretēts un pildīts saskaņā ar spēkā esošajiem Latvijas Republikas normatīvajiem tiesību aktiem.

**19. Līguma noslēgšana un spēkā esamība**

19.1 Līgums noslēgts 2 (divos) identiskos eksemplāros latviešu valodā, no kuriem vienu eksemplāru glabā Pasūtītājs, un vienu – Izpildītājs.

19.2. Līgums stājas spēkā ar brīdi, kad Puses to ir parakstījušas.

19.3. Līgums ir spēkā līdz brīdim, kad Puses ir izpildījušas visas savas Līgumā noteiktās saistības, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar Līgumu, to lauž vienpusēji.

**20. Pušu adreses.**

20.1 Visiem paziņojumiem, ko Puses sūta viena otrai saskaņā ar Līgumu, ir jābūt noformētiem rakstiski un ir jābūt nodotiem personīgi vai nosūtītiem pa faksu, vai ierakstītā vēstulē. Paziņojums tiek uzskatīts par nosūtītu dienā, kad paziņojums ir nodots personīgi, faksa nosūtīšanas dienā vai ierakstītas vēstules saņemšanas dienā.

20.2 Gadījumā, ja kāda no Pusēm maina savu juridisko adresi, pasta adresi vai bankas rekvizītus, tā ne vēlāk kā 5 (piecu) dienu laikā rakstiski paziņo par to otrai Pusei.

20.3. Visai sarakstei un jebkurai informācijai, ko kāda no Pusēm nosūta otrai, ir jābūt latviešu valodā un nosūtītai uz šādu adresi, ja vien saņēmēja Puse nav iepriekš norādījusi savādāk:

|  |  |
| --- | --- |
| Pasūtītājs:  Izpilddirektors A.Liškovskis | Izpildītājs: |